Lav et referat af nedenstående tekst:

Tekst:
En 92-årig kvinde stod tirsdag eftermiddag og ventede på bussen ved Østergade i Nørresundby. Ved busstoppestedet blev hun passet op af to kvindelige sigøjnertyper, som ville sælge den gamle dame nogle smykker. De to kvinder satte en værdiløs kæde om halsen på den 92-årige dame. Men i samme håndevending listede de den 92-åriges guldkæde med vedhæng af. Den gamle dame havde fået kæden af sin nu afdøde mand. - Det er simpelthen uanstændigt, når de gør sådan noget, siger vagtchefen ved Nordjyllands Politi, Poul Badsberg, til TV2/Nord. Efter at have stjålet damens halskæde forsøgte de to tyve at lave samme nummer med damens vielsesring. Her opdagede den 92-årige dog, hvad der skete og fik tyveriet stoppet. Politiet har givet følgende signalement af de to tyve: Begge kvinder er sigøjnertyper 155 til 160 centimeter høje Mørkt hår Begge bar tørklæde. Efter tyveriet stak de to kvinder af i en sølvgrå bil. Oplysninger til politiet kan gives på telefon 114.

Referat:
En 92-årig blev franarret en guldkæde, som hun havde fået af sin afdøde mand.